דע שהמוחל מזיק הוא משעה שמחלו ומלוה ע"פ הוא לפיכך אינו גובה ממשעבדי ואצ"ל מן הלקוחות שלקחו בין מכירתו למחילתו. לפי שאינו מתחייב אלא מחמת היזקו שהזיקו עכשיו וכבר קדמו הלקוחות לחיוב נזק זה. אלא אפי' מן הלקוחות שלקחו לאחר מכן אינו גובה דנזק זה חזר על המוכר כמלוה ע"פ ואינו גובה מן הלקוחות. ומיהו אם כתב לו מוכר ללוקח בשעת מכירה אם אחזור ואמחול חוב זה הריני משעבד עצמי ונכסי לשלם לך דמי חוב זה גובה מן המשועבדין ואפי' מלקוחות שקדמו למחילתו שהרי שעבד לאחריות זה בשטר.